

**Gradsko vijeće**

KLASA:944-01/19-01/06

URBROJ:2186/18-02/1-19-4 PRIJEDLOG

Ludbreg, 06. prosinca 2019. g.

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega na 17. sjednici održanoj 06. prosinca 2019. g., donosi sljedeće

###### R J E Š E N J E

**o raspisivanju natječaja za prodaju**

**zemljišta iza Spara u Ludbregu**

## Članak 1.

Raspisuje se javni natječaj za prikupljanje pisanih ponuda za prodaju zemljišta iza Spara u Ludbregu, u zoni M1 – mješovita namjena – pretežito stambena, i to:

1. **čkbr. 1247** – oranica Loke 1360 m2 i livada Loke od 908 m2, ukupne površine od 2268 m2, upisana u zk.ul.br. 2858 k.o. Ludbreg,
2. **čkbr. 1249** – oranica Loke 810 m2 i livada Loke od 810 m2, ukupne površine od 1620 m2, upisana u zk.ul.br. 182 k.o. Ludbreg.

**Članak 2.**

(1) Početni iznos kupoprodajne cijene predmetnog zemljišta utvrđuje se temeljem Elaborata procjene prometne vrijednosti nekretnine, Broj elaborata: 2110/2019, od listopada 2019., izrađenoga od tvrtke za vještačenje i projektiranje u građevinarstvu: VIP d.o.o., Varaždin, koji se Elaborat može dati na uvid zainteresiranom kupcu na njegov zahtjev, a iznosi **145,63** **kn/m2**. S obzirom da se prema čl. 68. st. 5. Pravilnika o metodama procjene vrijednosti nekretnina (NN br. 105/15) iskazivanje procijenjenih vrijednosti provodi zaokruživanjem vrijednosti od 100.000,00 kn do 1.000.000,00 kn na cijele tisućice, **ukupno početni iznos kupoprodajne cijene iznosi za:**

1. čkbr. 1247 **– 330.000,00 kn,**
2. čkbr. 1249 **– 236.000,00 kn.**

(2) Kupac je ponuđeni iznos kupoprodajne cijene dužan uplatiti Gradu Ludbregu odmah kod sklapanja kupoprodajnog ugovora.

**Članak 3.**

(1) Natječaj se provodi u krugovima do prodaje navedenih nekretnina.

(2) Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

(3) Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnijih ponuda.

**Članak 4.**

(1) Kao garanciju ozbiljnosti ponude, svaki je ponuditelj dužan položiti **jamčevinu u iznosu od 10%** od početnog iznosa kupoprodajne cijene za nekretninu istaknute u ovom natječaju.

(2) Jamčevina se uplaćuje u korist Proračuna Grada Ludbrega IBAN HR9123400091824400005, poziv na broj HR68 7757-OIB kupca, te se obračunava u ukupni iznos cijene.

(3) Ponuditelju koji ne uspije svojom ponudom, uplaćena će se jamčevina vratiti odmah po odabiru najpovoljnije ponude.

(4) Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**Članak 5.**

(1) Ponude se dostavljaju u zatvorenim omotnicama na adresu: Grad Ludbreg, Trg Sv. Trojstva 14, 42230 Ludbreg, s naznakom na omotnici »ZA NATJEČAJ – prodaja zemljišta iza Spara u Ludbregu – NE OTVARAJ«.

(2) **Ponuda na natječaj treba sadržavati:**

1. ime i prezime/naziv ponuditelja, prebivalište/sjedište ponuditelja, OIB,
2. oznaka nekretnine za koju se dostavlja ponuda,
3. visinu ponuđene kupoprodajne cijene,
4. potpis ponuditelja i pečat za pravnu osobu i obrtnika.

(3) **Uz ponudu se kao dokaz sposobnosti prilaže:**

1. preslika osobne iskaznice za domaću fizičku osobu, odnosno presliku putovnice za stranu fizičku osobu, a za pravne osobe izvod iz registra Trgovačkog suda za pravne osobe, odnosno za obrtnike izvadak iz Obrtnog registra, te ovjereni prijevod izvornika isprave o registraciji tvrtke u matičnoj državi (za stranu pravnu osobu ili stranog obrtnika ako im je dozvoljeno stjecanje nekretnina u RH),
2. dokaz o uplaćenoj jamčevini,
3. potvrda Grada Ludbrega da ponuditelj nema nepodmirenih dospjelih obveza prema Gradu Ludbregu.

(4) Neće se razmatrati nepravovremene i nepotpune ponude, te ponude osoba koja imaju nepodmirenih obveza prema Gradu Ludbregu.

**Članak 6.**

(1) Podnositelji ponuda mogu prisustvovati otvaranju ponuda ako to navedu na omotnici u kojoj se nalazi ponuda.

(2) Otvaranje zaprimljenih ponuda izvršit će Komisija za imovinsko-pravna pitanja Grada Ludbrega a odluku o odabiru najpovoljnijeg ponuditelja donosi Gradsko vijeće.

(3) Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

(4) U slučaju da dva ili više ponuditelja ponude isti iznos cijene za istu česticu, usmenim će se nadmetanjem između tih ponuditelja utvrditi najpovoljnija ponuda, a najmanji iznos za koji se ponuda može povećati je 1.000,00 kn.

**Članak 7.**

Ovo Rješenje stupa na snagu danom donošenja, a objavljuje se na oglasnoj ploči i web stranici Grada Ludbrega s danom 16. prosinca 2019. g.

Predsjednik

Gradskog vijeća

Antun Šimić